باش ناظرین معاوینی آنادولو نشریاتچی‌لار بیرلیگی طرفین‌دن کونیا شهرینده تشکیل ائدیلن بین الخلق مدنیت توریزم و مئدیا قورولتاییندا چیخیش ائتدی.
نومان کورتولموش چیخیشیندا دئدی‌کی، اورتا شرقده فرق‌لی ائتنیک و مذهب‌لر آراسیندا باش وئرن موناقیشه‌لر بؤلگه اینسانینا حیاتی زهر ائدیر. تورکیه بونا راضی‌لیق گؤسترمیر. پروبلئم‌لرین حلینده راضی‌لیق الده ائده‌رک یئنی بیر اورتا شرق برپا ائدیلمه‌لی‌دیر.
سوریادا 5 ایلدیر داوام ائدن وطنداش محاربه‌سینه دقت چکن کورتولموش بیلدیردی‌کی، رژیمین اها‌لیه آتش ائتمه‌سی اؤلکه‌ده وطنداش محاربه‌سی یارانماسینا گتیریب چیخاردی. اؤزگه‌لری آدین‌دان داوام ائدن دؤیوش‌لر سوریادا هر شی یرله - یکسان ائتدی. اؤلکه تشکیلات‌لار کونفدراسیاسینا چئوریلدی.
"مختلیف اؤلکه‌لر دستک اولور و اورتا شرقده بولگه‌سل معنادا نفوذ قازانماغا جهد گؤستریر. دونیانین ان گؤزل شهرلری خارابایا چئوریلدی " باش ناظرین معاوینی وورغولادی.
